松江区

松江区是上海16个区之一，勒垃上海市西南面，黄浦江上游，面积604.64平方公里。

 历史 

松江古代叫华亭，别名有云间、茸城、谷水等，唐天宝十年（751年）设置华亭县，元至元十四年（1277年）升到华亭府，一年之后改叫松江府，明清辰光侪是松江府个地方。民国三年（1914年）建立松江县，1998年变成松江区。

 人口 
2022年，外来常住人口有110.79万，比本地常住人口还要多脱仔兴，也有一部分是到松江大学城教书个外来知识分子。

 行政区划 
松江有6个街道会搭11个镇：岳阳街道、永丰街道、方松街道、中山街道、广富林街道、九里亭街道，泗泾镇、佘山镇、车墩镇、新桥镇、洞泾镇、九亭镇、泖港镇、石湖荡镇、新浜镇、叶榭镇、小昆山镇。其中泖港镇、新浜镇搭叶榭镇勒个黄浦江南面。

 语言 
松江地区人口主要讲松江言话，最近十几年，因为推普搭拥进来个流动人口，松江言话已经淡化了。年轻人基本浪只讲普通言话，外来流动人口多数讲中原官话。

 旅游 
此地白相个地方，主要是吸引上海城区个居民来郊游，也有几爿吸引年轻人个地方。

 府城古迹 
松江府城就是现在个岳阳街道，里向头有交关历史建筑：松江清真寺、醉白池、方塔园、松江博物馆、松江二中（老早个松江府中学堂）、松江西林寺。

 佘山周边 
佘山、佘山天主堂、天马山、辰山植物园、欢乐谷、广富林遗址、玛雅海滩水公园、佘山深坑酒店。

 参考文献 

分类:上海个区
Category:松江区